Un autoturism a explodat într-o parcare din Suceava. Șoferul s-ar fi sinucis
- Mădălina Sfrijan
- 22 mai 2024, 16:00
Un autoturism a explodat într-o parcare din comuna Șcheia, județul Suceava. Șoferul mașinii a fost găsit mort în interiorul acesteia. Conform reprezentanților Inspectoratul pentru Situații de Urgență, bărbatul ar fi aprins focul intenționat.
Scene cumplite într-o parcare din județul Suceava. Un autoturism a explodat
Mașina bărbatului a explodat în parcarea Rulmentul din comuna Șcheia. Angajații unei reprezentanțe auto din zona respectivă au văzut flăcările și au alertat autoritățile. Până la sosirea pompierilor, lucrătorii companiei respective au intervenit cu stingătoarele.
Ulterior, la fața locului au ajuns pompierii de la ISU Suceava, care au scos victima din mașină. De asemenea, la fața locului a ajuns și o ambulanță, însă medicii nu au putut decât să constate decesul bărbatului.
Șoferul s-ar fi sinucis
Primele concluzii ale anchetatorilor arată că șoferul ar fi folosit intenționat o sursă de aprindere. Mai mult, oamenii legii au găsit în interiorul autoturismului a fost un recipient cu benzină.
Potrivit celor de la ISU, compartimentul motor nu a fost neafectat de flăcări, fapt care arată că focul ar fi pornit din interior. Șoferul autoturismului lucra la o reprezentantă auto situată în apropiere. Colegii acestuia susțin că bărbatul ar fi recurs la acest gest chiar în timpul pauzei de masă.
Explozie într-o parcare din județul Suceava. Bărbatul ar mai fi încercat să se sinucidă în trecut
Conform colegilor săi, șoferul autoturismului ar mai fi încercat să își ia viața și în trecut.
Un alt caz de sinucidere a avut loc în Vaslui. La începutul acestei săptămâni, doi soți au fost găsiţi morţi în casă. Cadavrele celor doi au fost descoperite de fiul lor, dascăl la biserica din sat. Conform primelor verificări ale anchetatorilor, bărbatul de aproximativ 63 de ani şi-ar fi înjunghiat soţia de 60 de ani. Ulterior, acesta şi-ar fi pus capăt zilelor. Bărbatul ar fi recurs la acest gest din cauza geloziei.